ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ప్రతిష్టాత్మక హరిత భవన పురస్కారం గెలుచుకున్న ఉడాయ్ ప్రధాన కార్యాలయ భవనం
గృహ ఎగ్జెంప్లరీ పెర్ఫార్మెన్స్ అవార్డ్ 2022 విజేతగా ప్రకటన
జాతీయ స్థాయి అత్యున్నత హరిత భవన పురస్కారమైన 'గృహ ఎగ్జెంప్లరీ పెర్ఫార్మెన్స్ అవార్డ్ 2022'ను న్యూదిల్లీలోని 'యూనిక్ ఐడెంటిఫికేషన్ అథారిటీ ఆఫ్ ఇండియా'  ప్రధాన కార్యాలయం గెలుచుకుంది.
భారతదేశంలోని పర్యావరణ అనుకూల భవనాలకు జాతీయ స్థాయి రేటింగ్ ఇచ్చే వ్యవస్థ 'గృహ' . దేశవ్యాప్తంగా ఇప్పటికే అత్యధిక రేటింగ్ పొందిన భవనాల విభాగంలో ఉడాయ్ భవనాన్ని విజేతగా ప్రకటించారు.
కర్బన ఉద్గారాలను తగ్గించడానికి పునర్వినియోగం పద్థతులను ఉడాయ్ పాటిస్తోంది, ప్రోత్సహిస్తోంది. తన విద్యుత్ అవసరాల్లో కొంత భాగాన్ని తీర్చుకోవడానికి సౌరశక్తిని ఉపయోగిస్తోంది. ఒకసారి వినియోగించిన నీటిని శుద్ధి చేసి పునర్వినియోగించుకుంటోంది. వ్యర్థ పదార్థాల నిర్వహణ పద్ధతులకు కట్టుబడి ఉంది.
సగటున, ఉడాయ్ రోజువారీ వాడుకుంటున్న నీటిలో 25% నుంచి 30% వాటా పునర్వినియోగ జలానిది. అదేవిధంగా, ఉడాయ్ ప్రధాన కార్యాలయ భవనం సంవత్సరానికి సగటున 3590 కి.లీ. భూగర్భ జలాలను రీఛార్జ్ చేస్తోంది.
ఈ పురస్కారం కోసం, దేశవ్యాప్తంగా ఉన్న గృహ రేటింగ్ భవనాల నుంచి 2022 అక్టోబర్ నెలలో నామినేషన్లను ఆహ్వానించారు. దీనిలో, 34 ప్రమాణాలను పరిగణనలోకి తీసుకుని 100 పాయింట్ల రేటింగ్ ఇస్తారు. ఉడాయ్ ప్రధాన కార్యాలయ భవనం ఈ పోటీలో పాల్గొంది.
2021లో ఉడాయ్ ప్రధాన కార్యాలయ భవనం రెండో ర్యాంకులో నిలిచింది. నిరంతర ప్రయత్నం ద్వారా ఈసారి విజేతగా ఆవిర్భవించింది. ఉడాయ్ అధికారులు, సిబ్బంది నిరంతరం పర్యావరణ స్పృహకు, భారతదేశ సున్నా కర్బన ఉద్గార లక్ష్యానికి ఎలా తమవంతు కృషి చేస్తున్నారు అన్నదానికి ఈ పురస్కారం ఒక స్పష్టమైన గుర్తింపు. ఉడాయ్ ప్రధాన కార్యాలయ భవనంలోని పర్యావరణ అనుకూలత, అక్కడి సిబ్బందికి చక్కటి పని వాతావరణాన్ని కూడా కల్పించింది.
గిరిజన వ్యవహారాల మంత్రిత్వ శాఖ
కరోనా వైరస్ నుండి ప్రాథమిక రక్షణ కోసం ట్రైఫెడ్ పారిశ్రామికులు/స్వయం సహాయక బృందాలు, వన్ ధన్ లబ్దిదారులు మరియు స్వచ్ఛంద సంస్థల వారిచే తయారు చేయబడిన మాస్కుల సరఫరాకు ప్రతిపాదన
గిరిజన మంత్రిత్వ శాఖ వారి పరిధిలోని ట్రైఫెడ్ వారు గిరిజన శ్రామికులతో, స్వయం సహాయక బృందాలు, వన్ ధన్ లబ్దిదారులు మరియు స్వచ్ఛంద సంస్థల వారితో చేనేత, హస్తకళలు మరియు సహజ వస్తువుల ఉత్పత్తులను తయారు చేయించి వారికి మార్కెటింగులో సహాయ సహకారాలను అందిస్తుంది. ప్రస్తుత పరిస్థితుల్లో వారు తమకు మరియు వారి వర్గాలకు సహాయంగా మాస్కుల తయారీ చేపట్టారు. వీరిలో కొందరు స్థానిక యంత్రాంగానికి కూడా ఈ మాస్కులను సరఫరా చేస్తున్నారు. వీరు తమ తమ ఇళ్ళ నుండే తయారు చేసే మాస్కులను వారి ధరలు మరియు సామర్థ్యాన్ని బట్టి ప్రభుత్వానికి సరఫరా చేయడానికి సమ్మతిని తెలిపారు. వారు తయారు చేసే మాస్కుల వలన రక్షణతోపాటు జీవనాధారం కూడా లభిస్తున్నది. ఈ విపత్కర పరిస్థితుల్లో అదనపు మాస్కుల సరఫరాదారుల కోసం ట్రైఫెడ్ ప్రయత్నిస్తోంది.
విశ్వమహమ్మారి కొవిడ్-19 దేశంలోని అన్ని రాష్ట్రాలు మరియు కేంద్రపాలిత ప్రాంతాలను వివిధ స్థాయిల్లో దెబ్బతీస్తున్నది. దీని ప్రతికూల ప్రభావం వ్యాపార మరియు పారిశ్రామిక రంగాలతోపాటు అన్ని రంగాలపై తీవ్రంగా ఉన్నది. పేదలు మరియు మధ్యతరగతి వారు తీవ్ర ప్రభావానికి లోనవుతున్నారు. కాగా వ్యవసాయ రంగంలో ప్రస్తుతం కోతలు, పంటనూర్చే సమయం మరియు అటవీ ఉత్పత్తులు వచ్చే సమయం. కావున ఆయా రంగాల వారు తమ తమ పనులు చేకుకోవడానికి ప్రాథమికంగా మాస్కుల అవసరం ఎంతైనా ఉంది.
(
ప్రధాన మంత్రి కార్యాలయం
రష్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ కు, ప్రధాన మంత్రి శ్రీ నరేంద్ర మోదీ కి మధ్య టెలిఫోన్ ద్వారా జరిగిన సంభాషణ
రష్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు.
అఫ్ గానిస్తాన్ లో స్థితి ని గురించి, ఆ ప్రాంతం మీద, ప్రపంచం మీద ప్రసరించే ప్రభావాల ను గురించి నేత లు ఇరువురు చర్చించారు. వ్యూహాత్మక భాగస్వామ్య దేశాలు రెండు కలిసి పనిచేయడం ముఖ్యమని వారు అభిప్రాయపడ్డారు. సీనియర్ అధికారుల ను పరస్పరం సంప్రదింపులు జరుపుకొంటూ ఉండవలసిందిగా వారు ఆదేశించారు.
కోవిడ్ మహమ్మారి సవాళ్ల ను రువ్వుతూ ఉన్నప్పటికీ ఉభయ దేశాల మధ్య గల ‘ప్రత్యేకమైన, విశేష అధికారాలు కలిగిన వ్యూహాత్మక భాగస్వామ్యం’ లో ప్రగతి చోటు చేసుకొంటూ ఉండడం పట్ల నేతలు ఇద్దరూ సంతోషాన్ని వ్యక్తం చేశారు. కోవిడ్ మహమ్మారి కి వ్యతిరేకం గా సాగుతున్న పోరాటం లో ప్రస్తుత ద్వైపాక్షిక సహకారాన్ని, ప్రత్యేకించి ‘స్పుత్ నిక్ వి’ టీకా మందు ఉత్పత్తి లో, సరఫరా లో అమలవుతున్న ద్వైపాక్షిక సహకారాన్ని వారు ప్రశంసించారు.
బ్రిక్స్ శిఖర సమ్మేళనం, ఎస్ సిఒ దేశాధిపతుల మండలి సమావేశం, ఈస్టర్న్ ఇకోనామిక్ ఫోరమ్ లో భారతదేశం పాలుపంచుకోవడం సహా త్వరలో జరుగనున్న బహు పాక్షిక కార్యక్రమాల ను గురించి కూడా నేత లు మాట్లాడుకొన్నారు.
తరువాతి ద్వైపాక్షిక శిఖర సమ్మేళనం కోసం అధ్యక్షుడు శ్రీ పుతిన్ భారతదేశానికి ఎప్పుడు విచ్చేస్తారా అని తాను ఎదురుచూస్తున్నానని ప్రధాన మంత్రి శ్రీ నరేంద్ర మోదీ అన్నారు. ద్వైపాక్షిక అంశాల పట్ల, ప్రపంచ అంశాల పట్ల మరీ ముఖ్యం గా అఫ్ గానిస్తాన్ లోని స్థితి పట్ల తరచు గా సంప్రదింపులు జరుపుకొంటూ ఉండాలనే అంశం లో నేత లు ఇరువురూ వారి సమ్మతి ని వ్యక్తం చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఫుడ్ కార్పొరేషన్ ఆఫ్ ఇండియా 3వ ఇ-వేలంలో 5.07 ఎల్ఎంటి గోధుమలు వేలం వేయబడ్డాయి
ఆల్ ఇండియా వెయిటెడ్ సగటు రిజర్వ్ ధర రూ. 2138.12/క్వింటాల్, ఆల్ ఇండియా వెయిటెడ్ సగటు అమ్మకపు ధర రూ. 2172.08/క్వింటాల్కు స్టాక్లు విక్రయించబడ్డాయి
ఒఎంఎస్ఎస్ కింద గోధుమలను ఆఫ్లోడ్ చేయడానికి మూడవ ఇ-వేలం 22.02.2023న జరిగింది. దేశవ్యాప్తంగా ఎఫ్సిఐకి 23 ప్రాంతాలలో విస్తరించి ఉన్న 620 డిపోల నుండి స్టాక్లు అందించబడ్డాయి. మొత్తం 11.79 ఎల్ఎంటి పరిమాణాన్ని అందించారు. 5.07 ఎల్ఎంటి గోధుమలు వేలం వేయబడ్డాయి.
ఆల్ ఇండియా వెయిటెడ్ సగటు రిజర్వ్ ధర రూ. 2138.12/క్వింటాల్ కాగా స్టాక్లు ఆల్ ఇండియా వెయిటెడ్ సగటు అమ్మకపు ధర రూ. 2172.08/క్వింటాల్కు విక్రయించబడ్డాయి.
విక్రయించిన మొత్తం పరిమాణంలో 1.39 ఎల్ఎంటి హర్యానా, పంజాబ్ మరియు మధ్యప్రదేశ్ నుండి విక్రయించబడింది. ఇక్కడ రిజర్వ్ ధర సగటు విలువ రూ. 2135.35 /క్వింటాల్ మరియు వెయిటెడ్ సగటు అమ్మకపు ధర రూ. 2148.32/క్వింటాల్. దేశంలోని మిగిలిన ప్రాంతాలలో  విక్రయించబడిన పరిమాణం 3.68 ఎల్ఎంటిగా ఉంది. దీనికి రిజర్వ్ ధర యొక్క వెయిటెడ్ సగటు 2139.16 /క్వింటాల్ మరియు వెయిటెడ్ సగటు అమ్మకపు ధర రూ. 2181.08/క్వింటాల్.
మొత్తంగా ధరల ట్రెండ్ మార్కెట్ రూ. 2200/క్వింటాల్ సగటుగా ఉంది. అందువల్ల గోధుమలను ఆఫ్లోడింగ్ చేయడం వల్ల గోధుమ ధరలో మొత్తం తగ్గింపు ఆశించిన ఫలితాలను చూపుతోంది.
మూడవ ఇ-వేలం పరిమాణాలలో 100 నుండి 499 ఎంటి వరకు గరిష్ట డిమాండ్ను కలిగి ఉంది, తరువాత 50-100 ఎంటి పరిమాణాలు మరియు 500-999 ఎంటి పరిమాణాలు చిన్న మరియు మధ్యస్థ పిండి మిల్లర్లు మరియు వ్యాపారులు వేలంలో చురుకుగా పాల్గొన్నట్లు సూచిస్తున్నాయి. 3000 ఎంటి గరిష్ట పరిమాణానికి ఒకేసారి 6 బిడ్లు మాత్రమే వచ్చాయి. మూడవ ఈ-వేలంలో మొత్తం 1269 మంది బిడ్డర్లు పాల్గొన్నారు.
ఢిల్లీ, హర్యానా, తమిళనాడు మరియు తెలంగాణ వంటి నాలుగు రాష్ట్రాల్లో ఆఫర్ చేసిన పరిమాణంలో 100% బిడ్డర్లు కొనుగోలు చేశారు మరియు మరో ఐదు రాష్ట్రాల్లో ఆఫర్ చేసిన స్టాక్లలో 90% కంటే ఎక్కువ బిడ్డర్లు కొనుగోలు చేశారు.
అత్యధికంగా అమ్ముడైన ఉత్తరప్రదేశ్ రాష్ట్రంలో రూ. 2950/క్వింటాల్ మొదటి ఈ-వేలం సమయంలో సగటు ధర రూ. 2177/క్వింటాల్. ఇది 22 రోజుల వ్యవధిలో తగ్గింపు రూ.773/క్వింటాల్.
మూడో ఈ-వేలంలో రూ.1086.1 కోట్లు వచ్చాయి.
నాల్గవ ఇ-వేలం మార్చి 1, 2023న నిర్వహించబడుతుంది.
ఆర్థిక మంత్రిత్వ శాఖ
బంగారం అక్రమ రవాణా ప్రయత్నాలను భగ్నం చేసిన డీఆర్ఐ;
లక్నో, ముంబైల్లో రూ.5.88 కోట్లకు పైగా విలువ చేసే 11 కిలోల బంగారం స్వాధీనం
బంగారాన్ని దాచిపెట్టే సాధారణ పద్ధతిని ఉపయోగించి, గగనతలం ద్వారా వ్యవస్థీకృత బంగారం స్మగ్లింగ్ ప్రయత్నాలను అడ్డుకోవడానికి డైరెక్టరేట్ ఆఫ్ రెవెన్యూ ఇంటెలిజెన్స్  గత వారంలో లక్నో మరియు ముంబైలలో రెండు విజయవంతమైన ఆపరేషన్లు నిర్వహించింది.
చర్యకు సంబంధించి ఖచ్చితమైన రూపురేఖలను నిర్ధారిస్తూ, 06.05.2022న, రెవెన్యూ ఇంటెలిజెన్స్ డైరెక్టరేట్  అధికారులు ముంబై ఛత్రపతి శివాజీ మహారాజ్ అంతర్జాతీయ విమానాశ్రయం, ఎయిర్ కార్గో కాంప్లెక్స్లో దుబాయ్ నుండి వచ్చే వస్తువులను తనిఖీ చేశారు.
దిగుమతి సమాచార పత్రాలలో "వివిధ విడి భాగాలు మరియు డ్రమ్ టైప్ క్లీనింగ్ మెషిన్" అని ప్రకటించబడింది, అయితే నిశితంగా పరిశీలించినప్పుడు, దిగుమతి చేసుకున్న యంత్రంలోని రెండు మోటారు రోటర్లలో డిస్కుల రూపంలో దాచిపెట్టిన రూ.3.10 కోట్ల విలువైన 5.8 కిలోల బంగారం కనుగొనబడింది. దిగుమతిదారు దక్షిణ ముంబైలో ఉన్నాడు మరియు అతన్ని వెంటనే అరెస్టు చేశారు. దిగుమతిదారుని కోర్టు జ్యుడీషియల్ కస్టడీకి పంపింది.
చిత్రం 1: ముంబై ఎయిర్ కార్గో కాంప్లెక్స్లో అక్రమంగా తరలిస్తున్న బంగారం స్వాధీనం
లక్నోలో కూడా, DRI అధికారులు 05.05.2022న ముంబయిలో నిర్బంధానికి ఒక రోజు ముందు మరో నిర్భంద ఆపరేషన్ నిర్వహించారు. ఆ సందర్భంలో కూడా, DRI లక్నోలోని చౌదరి చరణ్ సింగ్ అంతర్జాతీయ విమానాశ్రయంలోని ఎయిర్ కార్గో కాంప్లెక్స్లో "ఎలక్ట్రికల్ థ్రెడింగ్ మెషిన్"కి చెందిన దిగుమతి చేసుకున్న వస్తువులను స్వాధీనం చేసుకుంది మరియు మెషిన్లో దాచిన బంగారు డిస్క్లను గుర్తించింది. ఈ కేసులో మొత్తం 5.2 కేజీల బంగారం, రూ.2.78 కోట్లు స్వాధీనం చేసుకున్నారు.
చిత్రం 2: లక్నో విమానాశ్రయంలో అక్రమంగా తరలిస్తున్న బంగారం స్వాధీనం
గత ఏడాది కాలంలో, కార్గో మరియు కొరియర్ కన్ సైన్ మెంట్ ల నుంచి బంగారం యొక్క గణనీయమైన స్వాధీనంపై డిఆర్ఐ ప్రభావం చూపింది. జూలై 2021 లో, డిఆర్ఐ ఒక కొరియర్ కన్సైన్మెంట్ నుండి రూ .8 కోట్ల విలువైన 16.79 కిలోల బంగారాన్ని స్వాధీనం చేసుకుంది, తరువాత నవంబర్లో న్యూఢిల్లీలోని కార్గో కన్సైన్మెంట్ నుండి రూ .39.31 కోట్ల విలువైన 80.13 కిలోల స్మగ్లింగ్ బంగారాన్ని స్వాధీనం చేసుకుంది.
ఆగస్టు 2021 లో మరొక కేసులో, ముంబైలోని ఇంటర్నేషనల్ కొరియర్ టెర్మినల్కు వచ్చిన ఒక కన్సైన్మెంట్లో స్మగ్లింగ్ బంగారాన్ని దాచిపెట్టే పద్ధతిని డిఆర్ఐ గుర్తించింది. ఆ దిగుమతి సరుకు నుంచి రూ.2.67 కోట్ల విలువైన 5.25 కిలోల బంగారాన్ని డీఆర్ఐ స్వాధీనం చేసుకుంది.
ఈ గుర్తింపుల శ్రేణి విమాన కార్గో మరియు కొరియర్ మార్గం ద్వారా భారతదేశంలోకి విదేశీ మూలం బంగారాన్ని స్మగ్లింగ్ చేసే నవల కార్యాచరణను వెలికి తీయడంలో సహాయపడింది. ఇటువంటి గుర్తింపులు స్మగ్లింగ్ యొక్క ప్రత్యేకమైన మరియు అధునాతన పద్ధతులను గుర్తించి మరియు ఎదుర్కోవడంలో DRI సామర్థ్యాన్ని బలపరుస్తాయి. 2021-22లో, DRI అధికారులు 833 కిలోల స్మగ్లింగ్ బంగారాన్ని స్వాధీనం చేసుకున్నారు, దీని విలువ రూ. 405 కోట్లు.
(Visitor Counter : 107
ప్రధాన మంత్రి కార్యాలయం
ఆషాఢీ ఏకాదశిసందర్భం లో ప్రజల కు శుభాకాంక్షలు తెలిపిన ప్రధాన మంత్రి
ఆషాఢీ ఏకాదశి సందర్భం లో దేశ ప్రజలకు శుభాకాంక్షల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఒక ట్వీట్ లో -
“అందరి కి ఇవే ఆషాఢీ ఏకాదశి భాకాంక్షలు. వార్ కరీ సంప్రదాయానికి అనుగుణం గా భక్తి, వినయం మరియు కరుణ వంటి గుణాల ను మనం అవలంబించేటట్టు గా ఈ పవిత్రమైనటువంటి రోజు మనకు ప్రేరణ ను అందించుగాక. భగవాన్ విట్ఠలుని ఆశీర్వాదం తో, మనం ఎల్లప్పుడూ ఒక సుఖమయమైనటువంటి, శాంతిపూర్ణమైనటువంటి మరియు అన్ని వర్గాల ను కలుపుకొని పోయేటటువంటి సమాజాన్ని నిర్మించేటందుకు గాను కలసి పాటుపడుతూ ఉందాం.’’ అని పేర్కొన్నారు.
Wishing everyone a blessed Ashadhi Ekadashi. May this sacred day inspire us to embrace virtues of devotion, humility and compassion in line with the Warkari tradition. With Bhagwan Vitthal’s blessings, may we always work together to build a happy, peaceful and inclusive society.
— Narendra Modi  June 29, 2023
सर्वांना आषाढी एकादशीच्या हार्दिक शुभेच्छा. हा शुभ दिवस आपल्याला वारकरी परंपरेला अनुसरुन भक्ती, नम्रता आणि करुणा हे भाव अंगीकारण्याची प्रेरणा देवो. भगवान विठ्ठलाच्या आशीर्वादाने, सुखी, शांतताप्रिय आणि सर्वसमावेशक समाजाच्या निर्मितीसाठी आपल्याला नेहमी एकत्र काम करता येऊ दे. जय…
— Narendra Modi  June 29, 2023
మానవ వనరుల అభివృద్ధి మంత్రిత్వ శాఖ
ఐఐటీ గాంధీనగర్లో జరగనున్న విద్యార్థులు , స్టార్టప్ల కోసం జీ-20 సింగపూర్-ఇండియా హ్యాకథాన్ 2023 ముగింపుకు హాజరుకానున్న విద్య, నైపుణ్యాభివృద్ధి శాఖ మంత్రి శ్రీ ధర్మేంద్ర ప్రధాన్, సింగపూర్ ఉప ప్రధాన మంత్రి శ్రీ లారెన్స్ వాంగ్
సింగపూర్-ఇండియా  హ్యాకథాన్ మూడవ ఎడిషన్ ఫైనల్స్ ఐఐటీ గాంధీనగర్ క్యాంపస్లో 2023 జూలై 16న కేంద్ర విద్యా మంత్రిత్వ శాఖ ఆధ్వర్యంలో పనిచేస్తున్న ఆల్ ఇండియా కౌన్సిల్ ఫర్ టెక్నికల్ ఎడ్యుకేషన్  , సింగపూర్ కి చెందిన నాన్యాంగ్ టెక్నలాజికల్ యూనివర్సిటీ  ఆధ్వర్యంలో జరగనున్నాయి. కార్యక్రమంలో కేంద్ర విద్య, నైపుణ్యాభివృద్ధి, వ్యవస్థాపకత మంత్రి శ్రీ ధర్మేంద్ర ప్రధాన్ ,సింగపూర్ ఉప ప్రధాన మంత్రి , ఆర్థిక మంత్రి శ్రీ లారెన్స్ వాంగ్ పాల్గొని ప్రసంగిస్తారు. సింగపూర్-ఇండియా  హ్యాకథాన్ విజేతలను సన్మానిస్తారు. వాతావరణ మార్పు, ఆర్థిక చేరిక అంశాలకు సంబంధించి ఎదురవుతున్న సమస్యల పరిష్కారానికి విజేతలు మార్గాలను అన్వేషించడానికి పోటీ పడతారు.
ఐఐటీ గాంధీనగర్లో జరిగే హ్యాకథాన్ ముగింపు కార్యక్రమంలో 800 మంది విద్యార్థులు, స్టార్టప్లు, పెట్టుబడిదారులు, విధాన నిర్ణేతలు, కార్పొరేట్ సంస్థలు, విద్యావేత్తలు హాజరవుతారు. సింగపూర్-ఇండియా హ్యాకథాన్ 2023 ఫైనల్స్లోభారతదేశానికి చెందిన రెండు విద్యార్థి బృందాలు సింగపూర్ చెందిన విద్యార్థులతో కూడిన 12 బృందాలు పోటీ పడతాయి. విజేతలకు 12 లక్షల రూపాయలను బహుమతిగా అందిస్తారు.
ఆర్థిక మోసాలు కనిపెట్టడానికి, ఆర్థిక చేరిక, రుణ పరపతి, పెరుగుతున్న సముద్ర మట్టాలు, వరదలు, ఆహార పదార్థాల పునర్ వినియోగం, కర్బన ఉద్గారాలు. సింగపూర్-భారతదేశం మధ్య వాణిజ్య సంబంధాలు మెరుగుపరచడానికి అమలు చేయాల్సిన చర్యలను సూచించడానికి భారతదేశం, సింగపూర్ లకు చెందిన స్టార్టప్లు,విద్యార్థులను సిద్ధం చేయాలని సింగపూర్ ఉప ప్రధాని, ఆర్థిక మంత్రి లారెన్స్ వాంగ్ను భారత ప్రధాని శ్రీ నరేంద్ర మోదీ సూచించారు. శ్రీ నరేంద్ర మోదీ సూచన మేరకు ఎస్ఐ హ్యాకథాన్ రూపొందింది.
సింగపూర్-ఇండియా హ్యాకథాన్ 2023 లో ఎన్ టి యు సింగపూర్, ఐఐటీ గాంధీనగర్ వంటి విద్యా సంస్థలు, రెండు దేశాలకు చెందిన కార్పొరేట్ సంస్థలు, రెండు దేశాలకు చెందిన ప్రభుత్వ రంగ సంస్థలు పాల్గొని ఔత్సాహిక పారిశ్రామికవేత్తలకు మార్గదర్శకత్వం వహించి పోటీకి సిద్ధం చేశాయి. వాతావరణ మార్పు ఆర్థిక చేరిక కు సంబంధించిన అత్యంత ముఖ్యమైన సవాళ్లపై హ్యాకథాన్ దృష్టి సారించింది.
(సింగపూర్ ఇండియా హ్యాకథాన్ 2023 ముగింపు కార్యక్రమం కోసం లింక్ని క్లిక్ చేయండి:
నీతి ఆయోగ్
ఆన్లైన్ వివాదాల పరిష్కార కరదీపికను శనివారం ఆవిష్కరించనున్న నీతి ఆయోగ్
ఆగామి, ఒమిడియార్ నెట్వర్క్ ఇండియా సహకారం, ఐసిఐసిఐ బ్యాంక్, అశోక ఇన్నొవేటర్స్ ఫర్ ది పబ్లిక్, ట్రైలీగల్, దల్బెర్గ్, ద్వార, ఎన్ ఐపిఎఫ్పి మద్దతుతో నీతి ఆయోగ్ - తొలిసారి భారతదేశంలో ఆన్లైన్ వివాద తీర్మాన  కరదీపకను రేపు విడుదల చేయనుంది.
భారత దేశ అత్యున్నత న్యాయ స్థానమైన గౌరవనీయ న్యాయమూర్తి డివై చంద్రచూడ్ ఈ పుస్తకాన్ని విడుదల చేసి, ప్రారంభోపన్యాసం చేయనున్నారు. నీతి ఆయోగ్ సిఇఓ అమితాబ్ కాంత్, టాటా సన్స్ ఉపాధ్యక్షురాలు పూర్ణిమ సంపత్, ఉడాన్  హెడ్ కలెక్షన్స్ సుమిత్ గుప్తా కూడా ఈ ఆవిష్కరణ సభలో పాల్గొంటారు.
ఈ కరదీపిక భారత దేశంలోని అగ్ర వాణిజ్యవేత్తలు ఓడిఆర్ ను అనుసరించేందుకు ఆహ్వానం. అటువంటి యంత్రాంగం అవసరాన్ని, వ్యాపారాలు అవలంబించగల ఒడిఆర్ నమూనాలు, వాటి కార్యాచరణను ఇది ప్రముఖంగా పేర్కొంటుంది.
ముఖ్యంగా చిన్న, మధ్య విలువగల కేసులలో, చర్చలు, మధ్యవర్తిత్వం, పంచాయితీ వంటి ప్రత్యామ్నాయ వివాదాల పరిష్కారానికి  డిజిటల్ సాంకేతిక పరిజ్ఞానాన్ని, పద్ధతులను ఉపయోగించి కోర్టుల బయిట వివాదాల పరిష్కారం చేయడమే ఒడిఆర్. న్యాయ వ్యవస్థ కృషి ద్వారా ఒకవైపు కోర్టులు డిజిటైజ్ అవుతున్న నేపథ్యంలో అవి మరింత సమర్ధవంతం, కొలవదగిన, అత్యవసరంగా వివాదాల పరిష్కారం, వాటిని నియంత్రించడం కోసం సహకార విధానాలు అవసరం. ఓడిఆర్ వివాదాలను సమర్ధవంతంగా, అందుబాటులో పరిష్కరించేందుకు ఒడిఆర్ తోడ్పడుతుంది.
ప్రధాన మంత్రి కార్యాలయం
ఒడిశాలోని ఝార్సుగూడ లో జరిగిన రోడ్డు ప్రమాదంలో ప్రాణాలు కోల్పోయిన వారికి ప్రధానమంత్రి సంతాపం తెలిపారు
ఒడిశాలోని ఝార్సుగూడ లో జరిగిన రోడ్డు ప్రమాదంలో ప్రాణాలు కోల్పోయిన వారికి ప్రధానమంత్రి శ్రీ నరేంద్ర మోదీ ప్రగాఢ సంతాపం వ్యక్తం చేశారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, ‘‘ఒడిశాలోని ఝార్సుగూడ లో జరిగిన ప్రమాదం నాకు చాలా బాధ కలిగించింది. ఈ ప్రమాదంలో ప్రాణాలు కోల్పోయిన వారి కుటుంబాలకు నా సానుభూతి తెలియజేస్తున్నాను. ఈ ప్రమాదంలో గాయపడిన వారు త్వరగా కోలుకోవాలని నేను ప్రార్థిస్తున్నాను." అని పేర్కొన్నారు.
The accident in Odisha’s Jharsuguda is saddening. My thoughts are with the families of those who have lost their lives in the accident. I pray that those injured recover at the earliest: PM @narendramodi
— PMO India  September 17, 2022
రక్షణ మంత్రిత్వ శాఖ
'రాజ్య సైనిక్ బోర్డుల' పశ్చిమ ప్రాంత నాలుగో సమావేశం వీడియో కాన్ఫరెన్స్ ద్వారా దిల్లీలో నిర్వహణ
రాజ్య సైనిక్ బోర్డుల  పశ్చిమ ప్రాంత నాలుగో సమావేశాన్ని వీడియో కాన్ఫరెన్స్ ద్వారా దిల్లీలో నిర్వహించారు. మాజీ సైనికుల సంక్షేమ విభాగం  కార్యదర్శి శ్రీ రవికాంత్ అధ్యక్షతన సమావేశం జరిగింది.
కొత్త అంశాలతోపాటు, మూడో సమావేశంలోని నిర్ణయాలపై చేపట్టిన కార్యాచరణ నివేదికపైనా నాలుగో సమావేశంలో చర్చించారు. ఉద్యోగాల్లో మాజీ సైనికులకు కోటా, సిబ్బంది కొరత, ఆర్ఎస్బీ ఉద్యోగులకు జీతభత్యాలు, వివిధ సంక్షేమ పథకాల లబ్ధిని అందించడంలో జాప్యం, 'ఎక్స్-సర్వీస్మెన్ కాంట్రిబ్యూటరీ హెల్త్ స్కీమ్' కింద కొత్త పాలీ క్లినిక్ల ప్రారంభం, కొత్త సీఎస్డీ క్యాంటీన్లు, పింఛన్ల సమస్యలపై చర్చలు జరిపారు.
ఆర్ఎస్బీలు ప్రస్తావించిన అంశాలపై అత్యవసరంగా, కాలవ్యవధి చర్యలు తీసుకోవాలని శ్రీ రవికాంత్ ఆదేశాలు జారీ చేశారు. డీఈఎస్డబ్ల్యూ, కేంద్రీయ సైనిక్ బోర్డు నుంచి పూర్తి మద్దతు ఉంటుందని ఆర్ఎస్బీలకు భరోసా ఇచ్చారు.
వ్యవసాయ మంత్రిత్వ శాఖ
జాతీయ వ్యవసాయ మౌలిక ఆర్థిక సహాయ సౌకర్యం
రాజస్థాన్లో 28 మార్చి 2022 నాటికి, 824 ప్రాజెక్టులకు రూ. 663.9 కోట్లు మంజూరు చేశారు. వీటిలో 552 ప్రాజెక్టులకు రూ. 390.5 కోట్లు పంపిణీ చేశారు. ఉత్తరప్రదేశ్లో 798 ప్రాజెక్టులకు రూ. 280 కోట్లు మంజూరు చేయగా అందులో 530 ప్రాజెక్టులకు రూ.141.7 కోట్లు పంపిణీ చేశారు.
వ్యవసాయ ఉత్పత్తిలో రాష్ట్రం/యూటీ వాటా ఆధారంగా, అగ్రి ఇన్ఫ్రా ఫండ్ రూ.1 లక్ష కోట్ల ఫైనాన్సింగ్ సౌకర్యం అన్ని రాష్ట్రాలు మరియు యూటీలలో తాత్కాలికంగా పంపిణీ చేస్తారు.  రాజస్థాన్ మరియు ఉత్తరప్రదేశ్లకు కేటాయించిన తాత్కాలిక బడ్జెట్ వరుసగా రూ. 9015 కోట్లు మరియు రూ. 12831 కోట్లు.)
రాజస్థాన్ మరియు ఉత్తరప్రదేశ్తో సహా దేశంలో, రాష్ట్రం/యూటీల వారీగా లబ్ధిదారుల సంఖ్య క్రింది విధంగా ఉంది:
|
|
వరుస
సంఖ్య
|
|
రాష్ట్రం
|
|
ఏఐఎఫ్ కింద లబ్ధిదారులు/మంజూరైన ప్రాజెక్టులు
|
|
1
|
|
మధ్యప్రదేశ్
|
|
2889
|
|
2
|
|
ఆంధ్రప్రదేశ్
|
|
1537
|
|
3
|
|
తమిళనాడు
|
|
296
|
|
4
|
|
కర్ణాటక
|
|
959
|
|
5
|
|
రాజస్థాన్
|
|
824
|
|
6
|
|
తెలంగాణ
|
|
406
|
|
7
|
|
కేరళ
|
|
121
|
|
8
|
|
మహారాష్ట్ర
|
|
907
|
|
9
|
|
గుజరాత్
|
|
498
|
|
10
|
|
ఉత్తర ప్రదేశ్
|
|
798
|
|
11
|
|
బీహార్
|
|
88
|
|
12
|
|
పశ్చిమ బెంగాల్
|
|
395
|
|
13
|
|
హర్యానా
|
|
335
|
|
14
|
|
ఒడిశా
|
|
255
|
|
15
|
|
ఛత్తీస్గఢ్
|
|
240
|
|
16
|
|
ఉత్తరాఖండ్
|
|
144
|
|
17
|
|
పంజాబ్
|
|
218
|
|
18
|
|
హిమాచల్ ప్రదేశ్
|
|
47
|
|
19
|
|
అస్సాం
|
|
42
|
|
20
|
|
ఢిల్లీ
|
|
5
|
|
21
|
|
నాగాలాండ్
|
|
10
|
|
22
|
|
అండమాన్ నికోబర్ దీవులు
|
|
3
|
|
23
|
|
ఝార్ఖండ్
|
|
31
|
|
24
|
|
అరుణాచల్ ప్రదేశ్
|
|
2
|
|
25
|
|
మిజోరాం
|
|
3
|
|
26
|
|
సిక్కిం
|
|
11
|
|
27
|
|
జమ్మూ కాశ్మీర్
|
|
15
|
|
28
|
|
మణిపూర్
|
|
1
|
|
29
|
|
మేఘాలయ
|
|
0
|
|
30
|
|
చండీగఢ్
|
|
1
|
|
31
|
|
గోవా
|
|
2
|
|
32
|
|
త్రిపుర
|
|
0
|
|
|
|
మొత్తం
|
|
11083మంజూరైన సంఖ్యలో సహకార బ్యాంకులు సూత్రప్రాయంగా మంజూరు చేసినవి కూడా ఉన్నాయి.
కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు లోక్సభలో లిఖితపూర్వక సమాధానంలో ఈ సమాచారం అందించారు.
పౌర విమానయాన మంత్రిత్వ శాఖ
యూరోపియన్ యూనియన్ ఏవియేషన్ సేఫ్టీ ఏజెన్సీతో డీజీసీఏ అవగాహన ఒప్పందం
-మానవరహిత విమాన వ్యవస్థలు & ఇన్నోవేటివ్ ఎయిర్ మొబిలిటీ కోసం ఎంఓయు
-భారతదేశం & యూరోపియన్ యూనియన్ మధ్య మానవరహిత విమానాలు & వినూత్న ఎయిర్ మొబిలిటీపై సహకారంపై దృష్టి పెడుతూ ఈ అవగాహన ఒప్పందం
- మెరుగైన ప్రమాణాలు & భారతీయ మానవరహిత విమానయాన రంగం యొక్క వేగవంతమైన వృద్ధికి దారితీయనున్న ఎంఓయు
మానవరహిత ఎయిర్క్రాఫ్ట్ సిస్టమ్స్, ఇన్నోవేటివ్ ఎయిర్ మొబిలిటీలో సహకారం కోసం పౌరవిమాన యాన డైరెక్టరేట్ జనరల్  భారతదేశం యూరోపియన్ యూనియన్ ఏవియేషన్ సేఫ్టీ ఏజెన్సీ తో ఒక అవగాహన ఒప్పందం  పై సంతకం చేసింది. ఈ ఒప్పందం మానవ రహిత విమానాల వ్యవస్థల సహకారం మరియు ఇరు పౌర విమానయాన అధికారుల మధ్య వినూత్న వాయు రవాణా విషయమై దృష్టి పెడుతుంది. ఈ సహకారంలో డీజీసీఏ మరియు ఈఏఎస్ఏ ల మధ్య ధృవీకరణ ప్రమాణాలు, పర్యావరణ ప్రమాణాలు, మానవరహిత విమాన వ్యవస్థల ధృవీకరణ, ఉపయోగం కోసం సంబంధిత అవసరాలు మరియు సిబ్బందికి లైసెన్సింగ్, శిక్షణ, ఎయిర్ ట్రాఫిక్ మేనేజ్మెంట్ మరియు ఇన్ఫ్రాస్ట్రక్చర్తో మానవరహిత ఎయిర్క్రాఫ్ట్ సిస్టమ్ ట్రాఫిక్ మేనేజ్మెంట్  ప్రమాణాలు మరియు సేవలతో సహా కూడిన వినూత్న ఎయిర్ మొబిలిటీ కార్యకలాపాలలో సహకారం ఉంటుంది. ఎంఓయు ఈ ప్రాంతంలో సాంకేతిక పరిణామాలు మరియు పరిశోధనలపై ఇరు అధికారుల మధ్య క్రమమైన సమాచారాన్ని పంచుకునేలా చేస్తుంది. ఈ సమాచారం సంబంధిత వాటాదారులకు చేరుకోవడానికి వారి సంబంధిత వ్యూహాలను కూడా నిర్ధారిస్తుంది. ఇంకా, ఈ ప్రాంతంలో డీజీసీఏ మరియు ఈఏఎస్ఏ ద్వారా కాన్ఫరెన్స్లు, వర్క్షాప్లు, ట్రైనింగ్ ప్రోగ్రామర్లను నిర్వహించడంలో ఎంఓయు సహకారంతో ఉంటుంది. ఈ అవగాహన ఒప్పందంపై సంతకం చేయడం వల్ల భారత మానవరహిత విమానయాన రంగం మెరుగైన ప్రమాణాలు మరియు వేగవంతమైన వృద్ధికి దారితీస్తుందని భావిస్తున్నారు. 2023 ఏప్రిల్ 20న, న్యూఢిల్లీలో జరిగిన ఈయు-ఇండియా ఏవియేషన్ సమ్మిట్ సందర్భంగా, యూరోపియన్ యూనియన్ ఏవియేషన్ సేఫ్టీ ఏజెన్సీ తో మానవరహిత ఎయిర్క్రాఫ్ట్ సిస్టమ్స్ మరియు ఇన్నోవేటివ్ ఎయిర్ మొబిలిటీపై డీజీసీఏ లెటర్ ఆఫ్ ఇంటెంట్ పై సంతకం చేసింది.
ఆరోగ్య, కుటుంబ సంక్షేమ మంత్రిత్వ శాఖ
వాక్సినేషన్ విషయంలో అపోహలు వద్దు
కోవిషిల్డ్ డోసేజ్ ల మధ్య కాలవ్యవధిని తక్షణమే మార్పు చేయాల్సిన అవసరం లేదు: నీతి ఆయోగ్ సభ్యుడు
"ఒక శాస్త్రీయ పద్ధతిని పాటిద్దాం. ఎన్టిఎజిఐ తీసుకున్న నిర్ణయాన్ని గౌరవిద్దాం"
"మన దేశ పరిస్థితుల నేపథ్యంలో కోవిషీల్డ్ డోస్ ల మధ్య నిడివి తగ్గించడానికి సరైన శాస్త్రీయ అధ్యయనం జరగాలి"
ప్రస్తుతం ఉన్న వేరియంట్ల దృష్ట్యా రెండు మోతాదుల కోవిషీల్డ్ వ్యాక్సిన్ మధ్య నిడివిని తగ్గించడం మంచిదని కొన్ని మీడియాలలో , ఇటీవలి అధ్యయనాలను ఉటంకిస్తూ, కథనాలు వచ్చాయి.
అయితే మోతాదు అంతరాన్ని తక్షణ మార్పు అవసరం గురించి భయపడాల్సిన అవసరం లేదని నీతి ఆయోగ్ సభ్యుడు  డాక్టర్ వికె పాల్ స్పష్టం చేశారు. ఢిల్లీలోని పిఐబి నేషనల్ మీడియా సెంటర్లో కోవిడ్-19 పై మీడియా సమావేశంలో డాక్టర్ పాల్ మాట్లాడారు.
"మోతాదుల మధ్య అంతరాన్ని మార్చడం అవసరం అన్న విషయంలో ఎటువంటి భయం అవసరం లేదు, ఈ నిర్ణయాలన్నీ చాలా జాగ్రత్తగా తీసుకోవాలి. మేము అంతరాన్ని పెంచినప్పుడు, ఒక మోతాదు మాత్రమే పొందిన వారికి వైరస్ వల్ల కలిగే ప్రమాదాన్ని మనం పరిగణించాల్సి ఉందని గుర్తుంచుకోవాలి. కానీ కౌంటర్ పాయింట్ ఏమిటంటే ఎక్కువ మంది ప్రజలు మొదటి మోతాదును పొందగలుగుతారు, తద్వారా ఎక్కువ మందికి రోగనిరోధక శక్తి లభిస్తుంది. ” అని డాక్టర్ పాల్ అన్నారు. “మేము ఈ ఆందోళనలను సమతుల్యం చేసుకోవాలి. కాబట్టి, దయచేసి గుర్తుంచుకోండి, దీనిపై బహిరంగ చర్చ జరగాలి; ఏదేమైనా, దీని గురించి పరిజ్ఞానం ఉన్న ప్రముఖ వ్యక్తులతో తగిన వేదిక ద్వారా నిర్ణయం తీసుకోవాలి" అని ఆయన తెలిపారు.
"మా నేషనల్ టెక్నికల్ అడ్వైజరీ గ్రూప్ ఆన్ ఇమ్యునైజేషన్  లో, డబ్ల్యూహెచ్ఓ ప్యానెల్, కమిటీలలో భాగమైన మరియు ప్రపంచవ్యాప్తంగా ప్రసిద్ధి చెందిన వారు ఉన్నారు. అంతేకాకుండా, ప్రపంచ, జాతీయ రోగనిరోధకత కార్యక్రమాల విషయానికి వస్తే ఎన్టిఎజిఐ ఒక ప్రమాణంగా పరిగణించబడుతుంది. కాబట్టి, దయచేసి వారి నిర్ణయాలను గౌరవించండి.” అని నీతి ఆయోగ్ సభ్యుడు సూచించారు.
డాక్టర్ పాల్ అటువంటి నిర్ణయాలకు రావడంలో తగిన శాస్త్రీయ ప్రక్రియ అవసరాన్ని ప్రముఖంగా ప్రస్తావించారు; ప్రపంచవ్యాప్తంగా ప్రఖ్యాత నిపుణుల సంఘం అయిన ఎన్టిఎజి తీసుకున్న నిర్ణయాన్ని గౌరవించాలని ఆయన ప్రజలకు విజ్ఞప్తి చేశారు. "మోతాదు మధ్య నిడివికి సంబంధించిన నిర్ణయాన్ని ఎన్టిఎజి పరిశీలించనివ్వండి. బ్రిటన్ అంతరానికి సంబంధించి వారి మునుపటి నిర్ణయాన్ని సవరించడానికి, తగిన ప్రక్రియను అవలంబించి డేటాను శాస్త్రీయంగా పరిశీలించి ఉండాలి. బ్రిటన్ అంతకుముందు 12 వారాలలో అంతరాన్ని ఉంచింది, కాని మాకు అందుబాటులో ఉన్న డేటా ప్రకారం, ఆ సమయంలో మేము దానిని సురక్షితంగా పరిగణించలేదు. కాబట్టి, దీనిని మన శాస్త్రీయ వేదికలకు అప్పగిద్దాం, మన దేశంలో మహమ్మారి పరిస్థితుల ఆధారంగా వారు దీనిని సమీక్షిస్తారు, మన దేశంలో డెల్టా వేరియంట్ ప్రాబల్యాన్ని బట్టి, ఆపై సమగ్ర దృక్పథాన్ని తీసుకుంటారు. మన శాస్త్రవేత్తలు ఏ నిర్ణయం తీసుకున్నా, మేము దానిని గౌరవిస్తాము ” అని నీతి ఆయోగ్ సభ్యుడు స్పష్టం చేశారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
మహమ్మారి నేపథ్యంలో సుపరిపాలన పద్ధతులపై అంతర్జాతీయ సివిల్
సర్వెంట్లను ఉద్దేశించి రేపు ప్రసంగించనున్న కేంద్ర మంత్రి డాక్టర్ జితేంద్ర సింగ్
- భారతీయ సాంకేతిక మరియు ఆర్థిక సహకారం , విదేశాంగ మంత్రిత్వ శాఖ మరియు నేషనల్ సెంటర్ ఫర్ గుడ్ గవర్నెన్స్ , పరిపాలనా సంస్కరణలు మరియు ప్రజా ఫిర్యాదుల శాఖలు సంయుక్తంగా కోవిడ్-19 పై రెండు రోజుల కార్యశాలను నిర్వహించనున్నాయి.
'కోవిడ్ - 19 - మహమ్మారి నేపథ్యంలో సుపరిపాలన పద్ధతులు' అనే అంశంపై ఐటీఈసీ-ఎస్సీజీజీలు రేపటి  నుంచి రెండు రోజుల వర్క్షాప్ను నిర్వహించనున్నాయి. వెబ్నార్ ద్వారా నిర్వహించనున్న ఈ వర్క్షాప్లో కేంద్ర
సిబ్బంది, పీజీ, పించన్ల శాఖ మంత్రి డాక్టర్ జితేంద్ర సింగ్ ప్రారంభ ప్రసంగం చేయనున్నారు. ఈ నెల 18-19 తేదీల్లో జరగనున్న ఈ సమావేశంలో చీఫ్ ఆఫ్ స్టాఫ్, శ్రీలంక ఆర్మీ మేజర్ జనరల్ హెచ్జేఎస్ గుణవర్థన, బంగ్లాదేశ్ ప్రభుత్వానికి చెందిన సీనియర్ కార్యదర్శులు, భూటాన్, కెన్యా, మొరాకో, మయన్మార్, నేపాల్, ఒమన్, సోమాలియా, థాయిలాండ్, ట్యునీషియా, టోంగా, సుడాన్ మరియు ఉజ్బెకిస్తాన్ నుంచి సీనియర్ అధికారులు పాల్గొననున్నారు. తొలిరోజు జరిగే ఇతర సెషన్లలో కర్ణాటక, గుజరాత్, బీహార్లలో రాష్ట్రస్థాయి ఉత్తమ పద్ధతులు మరియు కేరళ, తెలంగాణ మరియు జమ్మూ & కాశ్మీర్లలో జిల్లా స్థాయి ఉత్తమ పద్ధతులను గురించి వివరించనున్నారు. జాతీయ విపత్తు నిర్వహణ అథారిటీ సభ్య కార్యదర్శి శ్రీ జి.వి.వి.శర్మ రెండవ సెషన్కు అధ్యక్షత వహించనున్నారు. మాజీ క్యాబినెట్ కార్యదర్శి శ్రీ అజిత్ సేథ్ మూడవ సెషన్కు అధ్యక్షత వహించనున్నారు. రెండవ రోజు సెషన్లలో ఆరోగ్య రంగానికి సవాళ్లు మరియు వందే భారత్ అభియాన్లను గురించి తెలియజేయనున్నారు. ఈ సమావేశాలకు భారత ప్రభుత్వ మాజీ ఆరోగ్య కార్యదర్శి శ్రీమతి సుజతా రావు మరియు ఎయిర్ ఇండియా సీఎండీ శ్రీ రాజీవ్ బన్సాల్లు అధ్యక్షత వహించనున్నారు. భారత ప్రభుత్వ డీఏఆర్పీజీ, డీపీపీడబ్ల్యూ కార్యదర్శి
డాక్టర్ ఛత్రపతి శివాజీ ఈ వర్క్షాప్లో వీడ్కోలు ప్రసంగం చేయనున్నారు. ఈ సమావేశాల్లో పాల్గొనే దేశాల సీనియర్ అధికారులు తమ వంతు భాగస్వామ్యంతో చర్చలకు సహకరించనున్నారు. భారతదేశపు సుపరిపాలన పద్ధతులను ఐటీఈసీ దేశాలకు వ్యాప్తి చేయడానికి గాను కేంద్ర విదేశాంగ మంత్రిత్వ శాఖ, పరిపాలనా సంస్కరణలు, ప్రజా మనోవేదనల శాఖ, నేషనల్ సెంటర్ ఫర్ గుడ్ గవర్నెన్స్లు ఈ రెండు రోజుల వర్క్షాప్ను సంయుక్తంగా సూత్రీకరించాయని డీఏఆర్పీజీ అదనపు కార్యదర్శి మరియు జనరల్ గవర్నెన్స్ డైరెక్టర్ జనరల్ శ్రీ వి.శ్రీనివాస్ తెలిపారు.
<><><>
(Visitor Counter : 161